strategijos III prioritetas „KAIMO GYVENTOJŲ AKTYVUMO SKATINIMAS“

priemonė                                     3.1. PRIEMONĖ. Kaimo gyventojų aktyvumo skatinimas
Vietos projekto Nr.             LEADER-12-ŠVENČIONYS-02-027
vykdytojas                               Adutiškio miestelio bendruomenė
PAVADINIMAS                              ,,Aktyvi bendruomenė – kaimo ateitis“
PROJEKTO VERTĖ, Lt                 10 176,25
PARAMOS SUMA, Lt                     8 141,00
PROJEKTO TERMINAI                2012 m. gruodis – 2013 m. gruodis
PROJEKTO VADOVAS                 Aleksandras Pupkevičius
     Į Adutiškio miestelio bendruomenės veiklą norima pritraukti kuo daugiau naujų narių – įvairaus amžiaus, socialinių sluoksnių, pomėgių. Suburti adutiškiečius darbui ir veiklai. Per projekte planuojamą veiklą ir numatoma tai padaryti, nes niekas taip nesuartina žmonių kaip aktyvus renginys, bendras darbas, išvyka.
     Projekto vykdymo eigoje numatoma iš Adutiškio seniūnijos gyventojų tarpo sudaryti tris grupes po 15 žmonių. Lektorius Adutiškio bendruomenės centre skaitys paskaitą apie sveiką gyvenseną ir aktyvų poilsį, supažindins bei apmokys šiaurietiško ėjimo su lazdomis ypatumų. Sudarytos komandos pagal parinktą ir paruoštą maršrutą su šiaurietiško ėjimo lazdomis keliaus iki Lazdinių bei Svylionių kaimų. Eitynių metu planuojama apžiūrėti Stajėtiškio piliakalnį, Lazdiniuose – pirmojo pasaulinio karo bunkerius. Geriausiai įvaldžiusieji šiaurietiškojo ėjimo meną bus apdovanojami prizais. Paskaitų organizavimo išlaidoms bendruomenė paramos neprašo, nes lektorius sutiko paskaitas pravesti nemokamai. Bendruomenė planuoja įsigyti šiaurietiško ėjimo inventorių, kuris bus panaudojamas ir kituose, poilsiui ir sportui skirtuose renginiuose

     Kita vietos projekte numatyta aktyvaus poilsio veikla – išvyka į Vilniaus ,,VICHY“ vandens parką. Per bendrą veiklą, renginius, išvykas žmonės perims vieni iš kitų patirtį, žinias, nuostatas, kultūrą, dorovines vertybes. Išvyka praplės akiratį, sumažins socialinius ir ekonominius skirtumus tarp gyventojų, o taip pat tarp miesto ir kaimo. Bedarbiai ir dirbantys, socialiai remtini ir pasiturinčiai gyvenantys – visi vykdys tą pačią veiklą, sieks vienodų tikslų ir patirs vienodą džiaugsmą iš kelionės į „VICHY“ parką. Kadangi daugelis bendruomenės narių yra bedarbiai, socialiai remtini ir tokio pobūdžio poilsio negalėtų sau leisti. Išvyka i „VICHY“ vandens parką daugeliui bendruomenės narių bus pirmoji gyvenime tokio pobūdžio išvyka, kokios patys sau negalėtų leisti dėl sunkios materialinės padėties. Norėdami sumažinti jų socialinę atskirtį, praplėsti akiratį ir bendruomenė nusprendė vykdyti tokio pobūdžio projektą.

     Projekto tikslas - gyventojų iniciatyvos skatinimas bendrai veiklai, aktyviam poilsiui, sveikai gyvensenai.

